Diari Oficial de la Generalitat Valenciana


Sumari del DOGV 3558, del 11-08-1999 (1999/6709)

RESOLUCIÓ de 5 de juliol de 1999, de la Direcció General d’Ordenació i Innovació Educativa i Política Lingüística, per la qual s’aproven determinats projectes editorials per a l’Educació Secundària Obligatòria i s’autoritza l’ús dels materials curriculars corresponents en centres docents públics i privats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6709


Data del document
:   05-07-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * edició
    * ensenyament públic
    * ensenyament secundari
    * material d'ensenyament
    * ensenyament privat

RESOLUCIÓ de 5 de juliol de 1999, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Secundària Obligatòria i s'autoritza l'ús dels materials curriculars corresponents en centres docents públics i privats de la Comunitat Valenciana. [1999/M6709]
  
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret determina com a objecte de supervisió els projectes editorials i definix els requisits que han de tindre per a la seua aprovació, la qual cosa implicarà l'homologació dels materials didàctics curriculars que resulten del seu desplegament perquè puguen ser utilitzats en centres docents públics i privats.
  
L'article 6 de l'Ordre de 16 de desembre de 1994, de la Conselleria d'Educació i Ciència, (DOGV del dia 3 de febrer de 1995) per la qual es desplega el Decret 187/1994, establix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vistos els projectes editorials presentats a supervisió i la proposta de la comissió creada per l'ordre de 10 de maig de 1995 (DOGV del dia 2 de juny de 1995), esta direcció general resol:
  
Primer
  
Queden aprovats per a l'Educació Secundària Obligatòria els projectes editorials supervisats que es citen en l'annex, i homologats els materials didàctics curriculars que resulten del seu desplegament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran de reflectir esta homologació en els termes següents: «Material didàctic curricular homologat per a ... (etapa i cicle o curs), elaborat segons el projecte editorial aprovat per Resolució de 5 de juliol de 1999 de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència».
  
Tercer
  
A petició dels representants de l'editorial Santillana-Voramar, queden autoritzades les modificacions propostes en el projecte de Valencià: Llengua i Literatura per al quart curs d'Educació Secundària Obligatòria autoritzat per Resolució d'11 de juliol de 1996.
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que ha dictat l'acte o el superior jeràrquic en el termini d'un mes a comptar des de l'endemà al de la seua publicació en el Diari Oficial de la Generalitat Valenciana. Tot això de conformitat amb allò que s'ha disposat en els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
València, 5 de juliol de 1999.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Editorial: Alhambra Longman; projecte editorial: Worldwide, 1r i 2n; versió lingüística: anglés; etapa: Educació Secundària Obligatòria; cicle: primer; àrea: Llengua estrangera (anglés).
  
Editorial: Edicions S.M; projecte editorial: Teenage English; versió lingüística: anglés; etapa: Educació Secundària Obligatòria; cicle: segon; curs: quart; àrea: Llengua estrangera (anglés).
  
Editorial: Edicions S.M; projecte editorial: Valencià: Llengua i Literatura ; versió lingüística: valencià; etapa: Educació Secundària Obligatòria; cicle: segon; curs: quart; àrea: Valencià: Llengua i Literatura.
  
Editorial: Grup Anaya; projecte editorial: Tecnologia ; versió lingüística: castellà i valencià; etapa: Educació Secundària Obligatòria; cicle: segon; curs: quart; àrea: Tecnologia.
  
Editorial: Grup Anaya; projecte editorial: castellà: Llengua i Literatura ; versió lingüística: castellà; etapa: Educació Secundària Obligatòria; cicle: segon; curs: quart; àrea: castellà: Llengua i Literatura.
  
Editorial: McGraw-Hill; projecte editorial: Miríada XXI; versió Lingüística: castellà: etapa: Educació Secundària Obligatòria; cicle: primer; àrea: Matemàtiques .
  
Editorial: Marfil; projecte editorial: Música; versió Lingüística: valencià: etapa: Educació Secundària Obligatòria; cicle: primer; àrea: Música.
  
Editorial: Marfil; projecte editorial: Música; versió Lingüística: valencià: etapa: Educació Secundària Obligatòria; cicle: segon; cursos: tercer i quart; àrea: Música.
  
Editorial: Santillana-Cle Internacional; projecte editorial: Action 3 ; versió lingüística: francés; etapa: Educació Secundària Obligatòria; cicle: segon; curs: tercer; àrea: Llengua estrangera (francés).
  
Editorial: Santillana-Voramar; projecte editorial: Nova 2000; versió lingüística: castellà i valencià; etapa: Educació Secundària Obligatòria; cicle: primer; àrea: Ciències de la Natura.
  
Editorial: Santillana-Voramar; projecte editorial: Órbita 2000; versió lingüística: castellà i valencià; etapa: Educació Secundària Obligatòria; cicle: primer; àrea: Matemàtiques.
  
Editorial: Tabarca Llibres; projecte editorial: Física i Química; versió lingüística: castellà i valencià; etapa: Educació Secundària Obligatòria; cicle: segon; curs quart; àrea: Ciències de la Natura (Física i Química).